ตำรวจหนุ่มดวงดี ถูกลอตเตอรี่ 64 ใบ เผยที่มา เลขเด็ด เต่าให้โชค
ควันหลงคนดวงดี ตำรวจที่ระยอง ถูกลอตเตอรี่ 64 ใบ ได้เงินมาเกือบ 2 แสนบาท เผยที่มา เลขเด็ด เต่ากำลังข้ามถนนให้โชคผู้สื่อข่าวรายงานว่า ที่ จ.ระยอง มีตำรวจดวงเฮงถูกลอตเตอรี่ งวดประจำวันที่ 16 กรกฎาคม 2563 จำนวน 64 ใบ ทราบชื่อคือ ร.ต.ท.อุปถัมภ์ พานแก้ว รองสารวัตร (สอบสวน) สถานีตำรวจภูธรเมืองระยอง ซึ่งนำลอตเตอรี่ไปขึ้นเงินเรียบร้อยแล้วโดยพบว่าลอตเตอรี่ที่ถูกรางวัล แบ่งเป็น ชุดแจ็กพอต 15 ใบ คือเลข 533753 ชุดที่ 28 ซึ่งชุดนี้ถูกรางวัลทั้ง 3 ตัวหน้า และ 2 ตัวท้าย ได้เงินรางวัลใบละ 6000 บาท เป็นเงิน 90000 บาท ส่วนอีก 49 ใบ ถูกรางวัลเลขท้าย 2 ตัว ได้เงินรางวัลใบละ 2000 บาท เป็นเงิน 98000 บาท รวมเป็นเงินทั้งหมด 188000 บาท แต่ถูกหักภาษีจากทางร้าน ร้อยละ 2 เหลือเงินรางวัล 184240 บาทร.ต.ท.อุปถัมภ์ เล่าว่า เมื่อวันที่ 13 กรกฎาคม ที่ผ่านมา ขณะที่ตนขับรถยนต์กลับบ้าน ระหว่างทางพบเต่าตัวหนึ่งกำลังจะคลานข้ามถนน ตนจึงจอดรถลงไปดู เพราะกลัวว่ารถคันอื่นที่ตามมาจะมาเหยียบ ก่อนจะนำเต่าตัวดังกล่าวกลับมาที่บ้านพักและเมื่อมองดูที่กระดองเต่า เห็นว่ามีหลายเหลี่ยม จึงลองนับดูเล่นๆ ก็นับรวมได้ 53 เหลี่ยม ก่อนที่จะนำเต่าตัวดังกล่าวไปปล่อยในคลอง และภาวนาขอให้ถูกรางวัลด้วยจากนั้นตนก็ไปหาซื้อลอตเตอรี่เลขท้าย 53 มาได้ทั้งหมด 64 ใบ ซึ่งหลังการออกรางวัลสลากกินแบ่งรัฐบาล และรู้ว่าถูกลอตเตอรี่ก็ดีใจมาก ซึ่งเงินรางวัลที่ได้มาก็จะนำไปไปทำบุญให้คนยากจน รวมทั้งแบ่งเก็บไว้ใช้ยามจำเป็น.** ตรวจหวยย้อนหลัง ทุกงวดทั้งหมด***** กรุณาตรวจสอบความถูกต้องกับสำนักงานสลากกินแบ่งรัฐบาลอีกครั้ง ***
ควันหลงคนดวงดี ตำรวจที่ระยอง ถูกลอตเตอรี่ 64 ใบ ได้เงินมาเกือบ 2 แสนบาท เผยที่มา เลขเด็ด เต่ากำลังข้ามถนนให้โชค 
สลากกินแบ่งรัฐบาล,ถูกหวย,หวยไทยรัฐ16-7-63,ตรวจหวย,สลากกินแบ่งรัฐบาล 16 กรกฎาคม 2563,ข่าวระยอง,หวย